ລາວ​ໂຈະ​ ການ​ສໍາ​ປະທານ ​ທີ່​ດິນ​ສໍາລັບ ​ປູກ​ຢາງພາ​ລາ
​ລາວ​ໂຈະ​ການ​ສໍາ​ປະທານ​​ດິນ ​ສໍາລັບ​ປູກ​ຢາງພາ​ລາ​ໃນ​ທົ່ວ​ປະ​ເທດ ​ ເພື່ອ​ຈະກວດ​ເບິ່ງ​ການ​ປະຕິບັດ​ຕົວ​ຈິງ ​ໃນ​ທີ່​ດິນ​ທີ່​ໄດ້​ຮັບ​ອະນຸຍາດ​ໄປ​ແລ້ວ​.
ລັດຖະບານລາວໂຈະການສໍາປະທານທີ່ດິນສໍາລັບປູກຢາງ ພາລາໃນທົ່ວປະເທດເພື່ອດໍາເນີນການກວດສອບການປະຕິ ບັດຕົວຈິງໃນທີ່ດິນທັງໝົດທີ່ໄດ້ຮັບອະນຸຍາດສໍາປະທານໄປ ແລ້ວນັ້ນ ທ່ານວິໄລວັນ ພົມເຂ ລັດຖະມົນຕີວ່າການກະຊວງກະສິກໍາ-ປ່າ ໄມ້ ໄດ້ຖະແຫຼງຢືນຢັນວ່າການດໍາເນີນມາດຕະການໃນພາກຕົວຈິງກ່ຽວກັບການໂຈະການ ໃຫ້ສໍາປະທານທີ່ດິນສໍາລັບປູກຢາງພາລາ ແລະພືດເສດຖະກິດອື່ນໆໃນທົ່ວປະເທດຕາມ ຄໍາສັ່ງເລກທີ 13 ຂອງນາຍົກລັດຖະມົນຕີໄດ້ດໍາເນການປະຕິບັດຕົວຈິງນັບຕັ້ງແຕ່ເດືອນ ຕຸລາປີ 2012 ເປັນຕົ້ນມາແລ້ວ ທັງນີ້ໂດຍການກວດສອບດັ່ງກ່າວກໍພົບວ່າທາງການລາວທັງໃນລະດັບສູນກາງ ແລະທ້ອງ ຖິ່ນໄດ້ອະນຸຍາດສໍາປະທານທີ່ດິນໃຫ້ແກ່ເອກກະຊົນລາວແລະຕ່າງຊາດສໍາລັບນໍາໃຊ້ໃນ ການປູກຢາງພາຣາໄປແລ້ວຄິດເປັນເນື້ອທີ່ລວມກັນກວ້າງກວ້າງ 3 ແສນເຮັກຕ້າ ໂດຍ ພື້ນທີ່ສໍາປະທານສ່ວນໃຫຍ່ ທີ່ ຢູ່ໃນເຂດແຂວງພາກເໜືອນັ້ນກໍເປັນການລົງທຶນຂອງຈີນ ສ່ວນຢູ່ພາກກາງ ແລະພາກໃຕ້ນ້ ກໍເປັນການລົງທຶນຂອງໄທ ແລະຫວຽດນາມຕາມລໍາດັບ ນອກຈາກພື້ນທີ່ສໍາປະທານປູກຢາງພາຣາດັ່ງກ່າວແລ້ວ ທ່ານວິໄລວັນ ກໍຍອມຮັບດ້ວຍວ່າ ຍັງມີພື້ນທີ່ສໍາປະທານປູກໄມ້ວິກອີກກວ້າງກວ່າ 1 ແສນ ເຮັກຕ້າ ທີ່ທາງການລາວໄດ້ອະນຸ ຍາດໃຫ້ແກ່ບໍລິສັດເອກກະຊົນຍີ່ປຸ່ນຈີນ ແລະ ອິນເດຍ ຊຶ່ງຈາກການກວດສອບເບື້ອງຕົ້ນ ພົບວ່າບໍ່ໄດ້ສ້າງຜົນປະໂຫຍດໃຫ້ກັບປະຊາຊົນລາວຢ່ງຄຸ້ມຄ່າເລີຍ ຫາກແຕ່ກັບໄດ້ເຮັດ ໃຫ້ຄຸນນະພາບຂອງດິນໃນລາວລົດຕໍ່າລົງ ຈົນປູກພືດຊະນິດອື່ນໆບໍ່ໄດ້ແລ້ວ ນອກຈາກນີ້ ການກວດສອບດັ່ງກ່າວ ຍັງພົບດ້ວຍວ່າການອະ ນຸຍາດສໍາປະ ທານທີ່ດິນລະຍະຍາວທີ່ເປັນພື້ນທີ່ຂະໜາດ ໃຫຍ່ຕັ້ງແຕ່ 3 ໝື່ນຫາ 5 ໝື່ນເຮັກຕ້ານັ້ ຍັງສົ່ງຜົນກະທົບຕໍ່ ປະຊາຊົນລາວຢ່າງກວ້າງຂວາງອີກດ້ວຍ ເພາະການອະນຸ ຍາດສໍາປະທານທີ່ດິນຂະໜາດໃຫຍ່ໄດ້ໄປກວມເອົາທີ່ດິນ ຂອງປະຊາຊົນດ້ວຍ ທັງນີ້ກໍເນື່ອງຈາກວ່າຜົນການກວດສອບສະພາບບັນຫາແລະ ການຂັດແຍ້ງກ່ຽວກັບທີ່ດິນລະຫວ່າງໜ່ວຍງານຂອງລັດຖະ ບານແລະບໍລິສັດເອກກະຊົນທີ່ ໄດ້ຮັບສໍາປະທານທີ່ດິນຈາກ ລັດຖະບານກັບປະຊາຊົນລາວໃນປັດຈຸບັນພົບວ່າ ບັນຫາຂັດແຍ້ງໄດ້ເກີດຂຶ້ນຈາກ 4 ສາ ເຫດສໍາຄັນດ້ວຍກັນກໍຄືການອະນຸມັດ ສໍາປະທານທີ່ດິນໂດຍບໍ່ມີການສໍາຫຼວດວັດແທກ ໃນພື້ນທີ່ສໍາປະທານທີ່ເປັນຈິງ ການຫັນເອົາທີ່ດິນໄປເປັນທຶນ ດ້ວຍການດໍາເນີນໂຄງ ການພັດທະນາຕ່າງໆ ການຍົກຍ້າຍຜູ້ທີ່ໄດ້ຮັບຜົນກະທົບຈາກໂຄງການພັດທະນາໄປຢູ່ ເຂດຈັດສັນໃໝ່ທີ່ມີການຊົດເຊີຍຢ່າງບໍ່ເໝາະສົມ ແລະການໃຊ້ອໍານາດຢ່າງບໍ່ຖືກຕ້ອງ ຂອງພະນັກງານລັດ ທີ່ຕ້ອງການບີບບັງຄັບເອົາທີ່ດິນຂອງປະຊາຊົນເພື່ອນໍາໄປມອບໃຫ້ ກັບບັນດານາຍທຸນ ໂດຍເຈົ້າໜ້າທີ່ເຫຼົ່ານີ້ໄດ້ຮັບຜົນຕອບແທນເປັນການສ່ວນຕົວ ໂດຍສະເພາະແມ່ນການໃຊ້ອໍານາດຢ່າງບໍ່ຖືກຕ້ອງຂອງພະນັກງານລັດນັ້ນ ນັບເປັນ ບັນຫາທີ່ເກີດຂຶ້ນຢ່າງກວ້າງຂວາງທີ່ສຸດ ເພາະການກວດສອບພົບວ່າການໃຊ້ອໍານາດ ຢ່າງບໍ່ຖືກຕ້ອງຂອງພະນັກງານລັດນັ້ນ ກໍມີທັງການຂົ່ມຂູ່ແລະການນໍາໃຊ້ກົດໝາຍເປັນ ເຄື່ອງມືໃນການບີບບັງຄັບໃຫ້ປະຊາຊົນ ຕ້ອງພາກັນຍົກຍ້າຍອອກໄປຈາກທີ່ດິນຂອງ ພວກເຂົາເຈົ້າ ສ່ວນປະຊາຊົນທີ່ຮູ້ເທົ່າທັນກັບຄວາມບໍ່ຖືກຕ້ອງດັ່ງກ່າວນັ້ນ ກໍໄດ້ພາກັນ ຟ້ອງຮ້ອງຕໍ່ສານຢ່າງກວ້າງຂວາງໃນເວລານີ້ ດັ່ງທີ່ເຈົ້າໜ້າທີ່ລາວທ່ານນຶ່ງໄດ້ໃຫ້ການ ຢືນຢັນວ່າ: ນອກຈາກນີ້ ກໍລະນີທີ່ໜ້າເປັນຫ່ວງອີກຢ່າງນຶ່ງ ກໍແມ່ນການອະນຸມັດສໍາປະ ທານທີ່ດິນທີ່ ໄປກວມເອົາປ່າສະຫງວນແຫ່ງຊາດໃນທົ່ວປະເທດ ຊຶ່ງຈາກການກວດກາເບື້ອງຕົ້ນກໍພົບວ່າ ບັນດາບໍລິສັດທີ່ໄດ້ຮັບສໍາປະທານທີ່ດິນຈາກລັດຖະ ບານລາວໄປແລ້ວນັ້ນກໍຍັງໄດ້ສວຍ ໂອກາດລຸກລໍ້າເຂົ້າໄປໃນເຂດປ່າສະຫງວນແຫ່ງຊາດຢ່າງກວ້າງຂວາງ ຊຶ່ງບັນຫາຕິດຕາມ ມາກໍຄືການລັກລອບ ຕັດໄມ້ທໍາລາຍປ່າ ແລະການລັກລອບຂົນໄມ້ອອກໄປຍັງປະເທດ ເພື່ອນບ້ານຫຼາຍຂຶ້ນນັບມື້ເນື່ອງຈາກວ່າທາງການລາວບໍ່ສາມາດທີ່ຈະກວດກາໄດ້ຢ່າງທົ່ວ ເຖິງນັ້ນເອງ